cyanic-selkie/wikianc huggingface dataset:
অহল্যা
সন্তান
অন্য একটি আখ্যান আছে যা সাধারণত ভারতীয় লোককাহিনীতে বলা হয় যে অরুণা, সূর্য দেবতা সূর্যের সারথি একবার অরুণি নামে একজন মহিলা হয়েছিলেন এবং স্বর্গীয় নিম্ফদের একটি সমাবেশে প্রবেশ করেছিলেন যেখানে ইন্দ্র ছাড়া আর কোনও পুরুষের অনুমতি ছিল না। ইন্দ্র আরুণীর প্রেমে পড়েন এবং বালী নামে এক পুত্রের জন্ম দেন। পরের দিন, সূর্যের অনুরোধে অরুণা আবার নারী রূপ ধারণ করেন এবং সূর্য একটি পুত্র সুগ্রীবের জন্ম দেন। দুটি শিশুই অহল্যাকে লালন-পালনের জন্য দেওয়া হয়েছিল কিন্তু গৌতম তাদের অভিশাপ দিয়েছিলেন যার ফলে তারা বানরে পরিণত হয়েছিল, কারণ তিনি তাদের পছন্দ করেননি। রামায়ণের থাই সংস্করণে, রামাকিনে বালি এবং সুগ্রীবকে ইন্দ্র এবং সূর্যের সাথে তার সম্পর্ক থেকে অহল্যার সন্তান হিসাবে বর্ণনা করা হয়েছে। যদিও অহল্যা প্রাথমিকভাবে তাদের গৌতমের পুত্র হিসাবে ত্যাগ করে, গৌতম – দ্বারা তার কন্যা – অঞ্জনি – তার বাবার কাছে তার মায়ের গোপন কথা প্রকাশ করে। সে ফলস্বরূপ ভাইদের তাড়িয়ে দেয় এবং তাদের বানর হওয়ার অভিশাপ দেয়। রাগান্বিত হয়ে অহল্যা অঞ্জনীকে অভিশাপ দেয় যেন একটি বানরও জন্ম দেয়। অঞ্জনী বানর-দেবতা এবং রামের বন্ধু হনুমানকে ধারণ করে। মালয় রূপান্তর হিকায়াত সেরি রামা এবং পাঞ্জাবি ও গুজরাটি লোককাহিনীতেও অনুরূপ গল্প পাওয়া যায়। যাইহোক, এই সংস্করণগুলিতে অঞ্জনীকে গৌতম দ্বারা অভিশাপ দেওয়া হয়েছে। সাধারণত ইন্দ্র এবং অহল্যাকে গোপনীয়তা গোপনে সাহায্য করার জন্য।
কিছু তামিল জাতি তাদের পূর্বপুরুষ অহল্যা এবং ইন্দ্রের সম্পর্ক খুঁজে পায়; অহল্যার সন্তানদের নামে জাতগুলোর নামকরণ করা হয়েছে। গৌতম তিনটি ছেলেকে খুঁজে পান এবং তাদের আচরণ অনুসারে তাদের নাম রাখেন: আগমুদয়ার ("সাহসী" থেকে উদ্ভূত), যিনি গৌতমের মুখোমুখি হন, মারাভার ("গাছ" থেকে উদ্ভূত), যিনি একটি গাছে ওঠেন এবং কাল্লার ("চোর" বা "পাথর থেকে উদ্ভূত)  "), যে বড় পাথরের আড়ালে চোরের মত লুকিয়ে থাকে।  একটি চতুর্থ সন্তান, ভেল্লালা, কিছু সংস্করণে যোগ করা হয়েছে।  অন্য একটি বিকল্পে, অহল্যা দ্বারা ইন্দ্রকে দেওয়া তপস্যা এবং উপাসনা দ্বারা যোগাযোগ প্রতিস্থাপিত হয়, যিনি তাকে পুরস্কার হিসাবে সন্তানদের উপহার দেন।
ক্যারোলিন ফ্ল্যাক
ক্যারোলিন লুইস ফ্ল্যাক (৯ নভেম্বর ১৯৭৯ - ১৫ ফেব্রুয়ারি ২০২০) ছিলেন একজন ইংরেজি টেলিভিশন এবং রেডিও উপস্থাপক। বো' সিলেক্টা (২০০২) শো-তে অভিনয়ের মাধ্যমে একজন অভিনেত্রী হিসাবে তিনি তার ক্যারিয়ার শুরু করেন এবং বিভিন্ন আইটিভি২ স্পিন-অফ শো যেমন "আই অ্যাম আ সেলিব্রিটি... গেট মি আউট অফ হিয়ার! (২০০৯-২০১০) এবং দ্য এক্সট্রা ফ্যাক্টর (২০১১-২০১৩) এ উপস্থাপন করেছেন।
মোফাজ্জল হায়দার চৌধুরী
ব্যক্তিজীবন
মোফাজ্জল হায়দার চৌধুরী বর্তমান বাংলাদেশের (তৎকালীন পূর্ববঙ্গের) নোয়াখালী জেলার বেগমগঞ্জ থানার খালিশপুর গ্রামে জন্মগ্রহণ করেন। তার বাবা বজলুর রহমান চৌধুরী ও মা মাহফুজা খাতুন। তিনি মাত্র নয় বছর বয়সে পিতাকে হারান। তার মা মামলায় জয়লাভ করে তাদের পরিবারের সম্পত্তি রক্ষা করেন। ফলে মোফাজ্জল, তার দুই ছোট ভাই এহতেশাম হায়দার ও লুতফুল হায়দার এবং ছোট বোন রওশন আখতার রাজিয়ার পড়াশোনা নির্বিঘ্নে সম্পন্ন হয়। তার শৈশব ও কৈশোর কাটে মামার আশ্রয়ে। ১৯৫৬ সালে সৈয়দা তাহমিনা মনোয়ারা নুরুন্নাহারকে বিবাহ করেন। তাদের ঘরে ১৯৬৪ ও ১৯৬৭ সালে যথাক্রমে সুমন ও শোভন নামে দুই ছেলে হয়।
ক্যারোলিন ফ্ল্যাক
ফ্ল্যাক ২০১৪ সালে স্ট্রিটলি কম ডান্সিঙের দ্বাদশ সিরিজ জিতেছিলেন এবং পরের বছরে লভ্ আইল্যান্ড এবং দ্য এক্স ফ্যাক্টরের মতো সিরিজে উপস্থাপন শুরু করে দীর্ঘস্থায়ী উপস্থাপিকা ডেরমোট ও'লিয়ারির পরবর্তী উত্তরসূরী হন।
ইন্দোনেশিয়া-হাঙ্গেরি সম্পর্ক
ইন্দোনেশিয়া-হাঙ্গেরি সম্পর্ক, ইন্দোনেশিয়া এবং হাঙ্গেরি এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৫৫ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। পরবর্তীতে ১৯৫৭ সালে ইন্দোনেশিয়ার রাজধানী জাকার্তায় হাঙ্গেরির দূতাবাস চালু হয়। হাঙ্গেরির "ইস্টার্ন ওপেনিং" নীতি, এবং ইন্দোনেশিয়ার রাজনৈতিক প্রভাব ও সম্ভাবনাময় বাজারের জন্য হাঙ্গেরি সবসময়ই ইন্দোনেশিয়াকে আসিয়ান এর অন্যতম প্রভাবশালী রাষ্ট্র হিসেবে বিবেচনা করে এসেছে। অপরদিকে, ইন্দোনেশিয়া হাঙ্গেরিকে সম্ভাবনাময় বাজার এবং একই সাথে মধ্য ইউরোপ এবং পূর্ব ইউরোপের কৌশলগত প্রবেশদ্বার হিসেবে বিবেচনা করে। জাকার্তায় হাঙ্গেরির দূতাবাস রয়েছে এবং বান্দুং ও ডেনপাসার এ হাঙ্গেরির কনস্যুলেট রয়েছে। অপরদিকে, হাঙ্গেরির রাজধানী বুদাপেস্টে ইন্দোনেশিয়ার একটি দূতাবাস রয়েছে।
ক্যারোলিন ফ্ল্যাক
প্রেমিক লুইস বার্টনকে লাঞ্ছিত করার অভিযোগে গ্রেপ্তার হওয়ার পর ডিসেম্বরে ২০১৯ সালে ফ্ল্যাক লভ্ আইল্যান্ড ছেড়ে চলে যান। ২০২০ সালের ১৫ ফেব্রুয়ারি ফ্ল্যাক পূর্ব লন্ডনে তার বাড়িতে মারা যান; সংবাদমাধ্যমে তার মৃত্যুকে আত্মহত্যা বলে প্রচার করা হয়।
প্রাথমিক জীবন
ইয়ান ফ্ল্যাক এবং ক্রিস্টিন ক্যালিসের চার সন্তানের মধ্যে সবচেয়ে ছোটো সন্তান ফ্ল্যাক লন্ডনের এনফিল্ডে জন্মগ্রহণ করেন। তাঁর জন্মের পরেই পরিবারটি নরফোকের থিটফোর্ডে চলে যায়, যখন কোকাকোলার বিক্রয় প্রতিনিধি হিসাবে কাজ করা তার বাবাকে ম্যানেজমেন্টে পদোন্নতি দেওয়া হয়েছিল। ফ্ল্যাক যখন ৭ বছর বয়সী তখন পরিবারটি আবার নিকটবর্তী ইস্ট রেথামে চলে যায়। ফ্ল্যাক এবং তার যমজ বোন জডি যখন জন্মগ্রহণ করেছিলেন তখন তাদের বোন এলিজাবেথ দশ এবং ভাই পল আট বছর বয়সী। জডি ফ্ল্যাক অপেক্ষা ছয় মিনিটের বড় ছিলেন। ফ্ল্যাককে ক্যারোলিন বলেই ডাকা হত, কিন্তু তার মা সিদ্ধান্ত নিয়েছিলেন যে নামটি উপযুক্ত নয়। তিনি নরফোকের ওয়াটনের গ্রেট হকহাম প্রাইমারি স্কুল এবং ওয়াইল্যান্ড কমিউনিটি হাই স্কুলে পড়াশোনা করেছেন।
জীবনাবসান
২০২০ সালের ১৫ ফেব্রুয়ারি ফ্ল্যাককে পূর্ব লন্ডনে তার ফ্ল্যাটে মৃত অবস্থায় পাওয়া যায়। তার পরিবারের হয়ে কাজ করা আইনজীবী নিশ্চিত করেছেন যে তিনি আত্মহত্যা করে মারা গিয়েছিলেন।
ইন্দোনেশিয়া-হাঙ্গেরি সম্পর্ক
উচ্চ পর্যায়ের সফর
২০০২ সালের সেপ্টেম্বর মাসে, ইন্দোনেশিয়ার রাষ্ট্রপতি, মেঘবতী সুকর্ণপুত্রী, রাষ্ট্রীয় সফরে হাঙ্গেরি যান। ২০০৫ সালের জুলাই মাসে পাল্টা সফরে হাঙ্গেরির প্রধানমন্ত্রী, ফেরেঙ্ক জিউরকসাইন, ইন্দোনেশিয়ায় রাষ্ট্রীয় সফরে যান। আবার ২০১৩ সালের ৬-৭ মার্চ ইন্দোনেশিয়ার রাষ্ট্রপতি, সুসিলো বামবাং ইয়ুধনো, হাঙ্গেরিতে রাষ্ট্রীয় সফরে যান।
বাণিজ্য এবং বিনিয়োগ
১৯৮৮ সালে হাঙ্গেরিয়ান-ইন্দোনেশিয়ান জয়েন্ট কমিশন অন বাইল্যাটারাল ইকোনমিক কো-অপারেশন (জেসিইসি) প্রতিষ্ঠিত হয়। এরপর থেকেই দুই দেশের মধ্যকার বাণিজ্যের পরিমাণ প্রতি বছরে বৃদ্ধি পেয়েছে। ১৯৯৩ সালে দুই দেশের মধ্যকার বাণিজ্যের পরিমাণ ছিল ৩৭ মিলিয়ন (৩.৭ কোটি) মার্কিন ডলার। যা, ২০১৩ সালে, বেড়ে দাঁড়িয়ে হয় ২১৬ মিলিয়ন (২১.৬ কোটি) মার্কিন ডলার। যদিও ২০০৪ সাল থেকে এই হার নিম্নমুখী হতে থাকে এবং ২০০৪, ২০০৫, ২০০৬, ২০০৭ সালে বাণিজ্যের পরিমাণ হয় যথাক্রমে ১২৬.৩ মিলিয়ন (১২.৬৩ কোটি), ১২৪.৮ মিলিয়ন (১২.৪৮ কোটি), ১০১.৯ মিলিয়ন (১০.১৯ কোটি) এবং ১১৪.৯ মিলিয়ন (১১.৪৯ কোটি) মার্কিন ডলার। তবে এরপর তা আবার বৃদ্ধি পেতে থাকে এবং ২০১০ সালে গিয়ে পরিমাণ দাঁড়ায় ২২০.৮৩ মিলিয়ন (২২.০৮৩ কোটি) মার্কিন ডলার এবং ২০১১ সালে গিয়ে দাঁড়ায় ৪৩৮.৩৪ মিলিয়ন (৪৩.৮৩৪ কোটি) মার্কিন ডলার। যদিও ইউরোপ জুড়ে অর্থনৈতিক মন্দার জন্য এই হারের আবার অবনতি হয় এবং ২০১২ সালে গিয়ে ১৮৩.৫ মিলিয়ন (১৮.৩৫ কোটি) মার্কিন ডলারে দাঁড়ায়। বর্তমানে পূর্ব এবং মধ্য ইউরোপের দেশগুলোর মধ্যে হাঙ্গেরি ইন্দোনেশিয়ার চতুর্থ বৃহত্তম বাণিজ্যিক অংশীদার।
হাঙ্গেরিতে, ইন্দোনেশিয়ার রপ্তানি পণ্যের মধ্যে প্রধানত রয়েছে; টেক্সটাইল, জুতা, পাম তেল, মশলা, চামড়া, প্লাস্টিক এবং হস্তশিল্প। অপরদিকে ইন্দোনেশিয়ায়, হাঙ্গেরির রপ্তানি পণ্যের মধ্যে রয়েছে; ঔষধ, রাসায়নিক দ্রব্য, বৈদ্যুতিক যন্ত্রপাতি এবং ভারী যন্ত্রপাতি।
১৯৯৯-২০০৯ সালের মধ্যে, ইন্দোনেশিয়ায়, হাঙ্গেরির বিনিয়োগের পরিমাণ ছিল ৪ লাখ মার্কিন ডলার, বর্তমানে যা বেড়ে দাঁড়িয়ে, ৫ লক্ষ ৯০ হাজার ডলারে উন্নীত হয়েছে। ৫ টি প্রকল্পের মাধ্যমে হাঙ্গেরি ইন্দোনেশিয়ায় বিনিয়োগ করছে।
সমন্বয়
বাণিজ্য এবং বিনিয়োগ বাদেও, শিক্ষা ও সাংস্কৃতিক বিনিময়, তথ্য, প্রকৌশল ও প্রযুক্তি, পরিবেশ, স্বাস্থ্য, পানি ব্যবস্থাপনা এর মত খাতেও এই দুই দেশের মধ্যকার দ্বিপাক্ষিক সম্পর্কের বিস্তৃতি ঘটেছে।
মোফাজ্জল হায়দার চৌধুরী
শিক্ষা ও কর্মজীবন
মোফাজ্জল হায়দার চৌধুরী নোয়াখালীর সোনাপুরের আহমদিয়া হাই ইংলিশ স্কুল থেকে কলকাতা বিশ্ববিদ্যালয়ের অধীনে পরিচালিত মেট্রিকুলেশন পরীক্ষায় অবতীর্ণ হন ও মেধা তালিকায় ৪র্থ স্থান লাভ করেন। ১৯৪৪ সালে তিনি ঢাকা কলেজ (তৎকালীন ঢাকা ইন্টারমিডিয়েট কলেজ) থেকে ইন্টারমিডিয়েট পরীক্ষা দিয়ে মেধা তালিকায় প্রথম স্থান লাভ করেন। এরপর তিনি কলকাতার স্কটিশ চার্চ কলেজে বাংলায় (সম্মান) ভর্তি হন। কিছুদিন পর এই কলেজ ত্যাগ করে কলকাতার প্রেসিডেন্সী কলেজে ইংরেজি অনার্স পড়া শুরু করেন। কিন্তু বাংলা বেশি ভালবাসতেন বলে শান্তিনিকেতনে চলে যান ও সেখানে কলকাতা বিশ্ববিদ্যালয়ের সিলেবাস অনুসারে বাংলা (সম্মান) পড়তে থাকেন। ১৯৪৬ সালে তিনি নন-কলেজিয়েট পরীক্ষার্থী হিসেবে কলকাতা বিশ্ববিদ্যালয়ের স্নাতক (সম্মান) পরীক্ষায় অংশ নেন ও প্রথম শ্রেণীতে প্রথম হন। এ সাফল্যের জন্য তাকে কলকাতা বিশ্ববিদ্যালয় "সুরেন্দ্রনলিনী স্বর্ণপদক" প্রদান করে। পরে ১৯৫৮ সালে কলকাতা বিশ্ববিদ্যালয়ের শতবার্ষিকী উপলক্ষে তাকে আবারও স্যার আশুতোষ গোল্ড মেডেল দিয়ে পুরস্কৃত করা হয়, কেননা বিশ্ববিদ্যালয়ের প্রথম ১০০ বছরের ইতিহাসে তার মত এত বেশি নম্বর পেয়ে কেউ বাংলা (সম্মান)-এ ডিগ্রী অর্জন করেনি। ১৯৪৬-১৯৪৭ সালে তিনি কলকাতা বিশ্ববিদ্যায়ে মাস্টার্স পড়া শুরু করেন। ১৯৪৭ সালের জুলাই মাসে শান্তিনিকেতনের রবীন্দ্র-ভবনের বৃত্তি লাভ করে সেখানে ফিরে যান ও ১৯৪৮ সালে বিশ্বভারতী বিশ্ববিদ্যালয় থেকে রবীন্দ্রনাথের জীবন ও সাহিত্য নিয়ে গবেষণা করে "সাহিত্যভারতী" উপাধি অর্জন করেন। পরবর্তীতে ১৯৫৩ সালে তিনি ঢাকা বিশ্ববিদ্যালয় থেকে বাংলায় প্রথম শ্রেণীতে প্রথম হয়ে স্নাতকোত্তর ডিগ্রী লাভ করেন।
১৯৪৯ সালের নভেম্বরে মোফাজ্জল হায়দার চৌধুরী শান্তিনিকেন্তন ছেড়ে ঢাকায় চলে আসেন ও রেডিও পাকিস্তানের ঢাকা কেন্দ্রে পাণ্ডুলিপি রচয়িতা হিসেবে কর্মজীবন শুরু করেন। ১৯৫০ সালে জগন্নাথ কলেজে প্রভাষক পদে যোগ দেন। তিনি এসময় সেন্ট গ্রেগরিজ কলেজ (বর্তমান নটরডেম কলেজ)-এও খণ্ডকালীন অধ্যাপনা করেন। ১৯৫৩ সালে তিনি ঢাকা বিশ্ববিদ্যালয় থেকে বাংলায় প্রথম শ্রেণীতে প্রথম হয়ে স্নাতকোত্তর ডিগ্রী লাভ করেন। ১৯৫৫ সালে ঢাকা বিশ্ববিদ্যালয়ে প্রভাষক হিসেবে যোগ দেন।
১৯৫৭ সালে তিনি ব্রিটিশ কাউন্সিল থেকে লন্ডন বিশ্ববিদ্যালয়ের স্কুল অব ওরিয়েন্টাল অ্যান্ড আফ্রিকান স্টাডিজ-এ ভাষাবিজ্ঞান অধ্যয়নের জন্য বৃত্তি লাভ করেন। সেখানে দুই বছর গবেষণা করার পর কথ্য বাংলার শব্দের ছন্দোবিজ্ঞানের ওপর একটি অভিসন্দর্ভ লেখেন, কিন্তু তার গবেষণার ধরন তৎকালীন মার্কিন ধারার ভাষাবৈজ্ঞানিক গবেষণাপন্থার অতিমাত্রায় অনুসারী ছিল বলে এই অভিসন্দর্ভটি প্রকাশের জন্য গৃহীত হয়নি। পরে বাংলাদেশের স্বাধীনতার পর বাংলা একাডেমি থেকে এটি প্রকাশ করা হয়।
১৯৬৪ সালে মোফাজ্জল হায়দার চৌধুরী মার্কিন যুক্তরাষ্ট্রে ভাষাবিজ্ঞান পড়ার উদ্দেশ্যে যাওয়ার জন্য চেষ্টা করেছিলেন। দুর্ভাগ্যবশত তার এ চেষ্টা সফল হয়নি।
১৯৭০ সালে কেন্দ্রীয় বাংলা উন্নয়ন বোর্ড রবীন্দ্রনাথ বিষয়ে গবেষণার স্বীকৃতি হিসেবে তাকে সংবর্ধনা দেয়। একই বছরে তিনি ঢাকা বিশ্ববিদ্যালয়ের বাংলা রীডার (পরবর্তীতে এ পদের নাম বদলে সহযোগী অধ্যাপক করা হয়) পদে নিযুক্ত হন।
গ্রন্থ ও রচনাবলি
এছাড়াও জীবদ্দশায় তার প্রচুর অপ্রকাশিত রচনা ছিল। এগুলো সাহিত্য-বিষয়ক গবেষণা, ব্যক্তিগত ও সৃষ্টিশীল রচনা, শিক্ষা ও সংস্কৃতি, বাংলা ভাষা, চিঠি ও ভাষাবিজ্ঞান - এ ছয়টি ভাগে ঢাকার বাংলা একাডেমি থেকে ভাষাবিজ্ঞানী মোহাম্মদ মনিরুজ্জামান কর্তৃক সঙ্কলিত ও সম্পাদিত মোফাজ্জল হায়দার চৌধুরীর রচনাবলী শিরোনামে তিন খণ্ডের বই আকারে ১৯৭৮, ১৯৮২ ও ১৯৮৪ সালে প্রকাশিত হয়।
স্বৈরাচার প্রতিরোধ দিবস
স্বৈরাচার প্রতিরোধ দিবস বাংলাদেশে ১৪ ফেব্রুয়ারি তারিখে পালিত হওয়া একটি দিবস। ১৯৮২ সালে বাংলাদেশের তৎকালীন স্বৈরশাসক হুসেইন মুহাম্মদ এরশাদ সরকার একটি শিক্ষানীতি প্রণয়ন করে যার পরিপ্রেক্ষিতে ১৯৮৩ সালের ১৪ই ফেব্রুয়ারি তারিখে উক্ত শিক্ষানীতির বিরুদ্ধে শিক্ষার্থীরা প্রতিবাদ ও বাংলাদেশ সচিবালয়ে স্বারকলিপি প্রদান করার কর্মসূচী গ্রহণ করে। প্রতিবাদ সমাবেশে পুলিশ গুলি চালায় এবং বেশ কিছু হতাহতের ঘটনা ঘটে। তখন থেকে দিনটিকে স্বৈরাচার প্রতিরোধ দিবস হিসেবে পালন করা শুরু হয়।
পটভূমি
একই বছর এরশাদের শিক্ষামন্ত্রী ড.মজিদ খান একটি শিক্ষানীতি প্রণয়ন করেন। সেখানে প্রথম শ্রেণী থেকেই আরবি ও দ্বিতীয় শ্রেণী থেকে ইংরেজি শিক্ষা বাধ্যতামূলক করা হয়। উচ্চশিক্ষা অর্জনের জন্য মাপকাঠি করা হয় মেধা অথবা পঞ্চাশ শতাংশ ব্যয়ভার বহনের ক্ষমতা। এটি নিয়ে শিক্ষার্থীদের মধ্যে অসন্তোষ দেখা দেয় এবং তারা ১৭ সেপ্টেম্বর থেকে এর বিরুদ্ধে বিক্ষোভ ও আন্দোলন শুরু করেন। শিক্ষার্থীদের তিনটি দাবি ছিল,
এরই ধারাবাহিকতায় ১৯৮৩ সালের ১৪ ফেব্রুয়ারি শিক্ষার্থীরা ঢাকা বিশ্ববিদ্যালয়ের বটতলায় মিলিত হন এবং বাংলাদেশ সচিবালয় অভিমুখে যাত্রা শুরু করেন। মিছিলে পুলিশ টিয়ার গ্যাস, জলকামান ও গুলি বর্ষণ করে। যার ফলে জাফর, জয়নাল, মোজাম্মেল, আইয়ুব, কাঞ্চন, দিপালীসহ বেশ কিছু শিক্ষার্থী নিহত হন এবং অসংখ্য শিক্ষার্থী আহত ও গ্রেফতারের শিকার হন। আন্দোলনের মুখে পরবর্তীতে শিক্ষানীতিটি স্থগিত করা হয়।
মেঘলা চিতা
মেঘলা চিতা (Clouded Leopard, বৈজ্ঞানিক নাম: Neofelis nebulosa) বা লাম চিতা, যা ফুলেশ্বরী বাঘ বা গেছো বাঘ নামেও পরিচিত (বাংলায় সাধারণত গেছো বাঘ নামেই পরিচিত) হল একধরনের বিড়াল জাতীয় প্রাণী যাদের প্রধানত হিমালয়ের পাদদেশে দেখা যায় । এদের প্রধান বিস্তার হল দক্ষিণ-পূর্ব এশিয়া এবং চীনে। আইইউসিএন এদেরকে সংকটাপন্ন ঘোষণা করেছে। এদের সংখ্যা ১০,০০০ এরও কম এবং সমগ্র পৃথিবীতে প্রাপ্তবয়স্ক প্রাণীর সংখ্যা ১,০০০ এরও কম।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
এদেরকে বড় বিড়াল এবং ছোট বিড়ালদের মধ্যে একটি সংযোগ সৃষ্টিকারী প্রজাতি হিসেবে ধরা হয়।
বিবরণ
গেছো বাঘের পিঠের দিকে জলপাই হলুদের ওপর গাঢ় বাদামী লম্বাটে ও গোলাকার বড় বড় চাকতির মতো রয়েছে। মুখে ও পেটে কালো ছোপ রয়েছে; লেজে কালো ছোপ বা বলয় রয়েছে। এদের পেট সাদাটে। পুরুষ বাঘ স্ত্রী বাঘ অপেক্ষা আকারে বড় হয়। মাথাসহ এদের দেহের দৈর্ঘ্য ৯৫ থেকে ১২০ সেমি এবং লেজ ৭৫-৮৫ সেমি। মোটা ও লম্বা লেজ এদের সহজেই গাছের ডালে হাঁটাচলা ও লাফানোর সময় ভারসাম্য রক্ষায় সাহায্য করে। দেহের তুলনায় এদের মাথা বড়। থাবাগুলোও বড়। কিন্তু পাগুলো খাটো। ওজনে এরা ১৭-২০ কেজি হয়।
গেছো বাঘের অন্যতম বৈশিষ্ট্য হল এদের মুখের উপরের পাটির বিশাল দুটি শ্বদন্ত। দেহের অনুপাতে অন্য কোন বিড়াল প্রজাতির এতো বড় দাঁত নেই!
এদের থাবা বড় হওয়ার ফলে দুই পা দিয়ে এরা গাছে ঝুলে থাকতে পারে যা অন্য কোন বিড়াল প্রজাতি পারে না। নামার সময় মাথা খাড়াভাবে নিচু করে নামতে পারে। এদের
শরীর গাছে চড়া ও বিচরণ করার মতে করেই তৈরি। এরা প্রয়োজনে সাঁতার ও কাটতে পারে।
বনে এদের জীবনযাপন সম্পর্কে এখনো অনেক তথ্য পাওয়া যায়নি।
ঘন বনে বিচরণকারী বানর, কাঠবিড়ালি, ইঁদুর, গেছো ইঁদুর, পাখি এদের প্রধান খাদ্য। তবে গাছ থেকে নেমে বুনো শুকর, হরিণ, বুনো ছাগলও শিকার করে। এমনকি পোষা প্রাণীও শিকার করে।পালিত অবস্থায় এরা ১৭ বছর পর্যন্ত বাঁচে। বন্য অবস্থায় ১১-১২ বছর।
এদের প্রজনন ঋতু অক্টোবর-জানুয়ারি। ৮৫-৯৩ দিন গর্ভধারণের পর স্ত্রী গেছো বাঘ গাছের খোড়ল, গুহা, পাহাড়ি ফাটল এরকম কোন নিরাপদ স্থানে ১-৩টি বাচ্চা দেয়। প্রায় ১০ দিন পর বাচ্চাদের চোখ ফোটে। ৫ সপ্তাহ বয়সে এরা মায়ের সাথে বাইরে ঘুরাঘুরি করে। ১০-১২ মাস বয়স পর্যন্ত এরা মায়ের সাথে থাকে। দুই বছর বয়সে এরা প্রজননক্ষম হয়।
বাংলাদেশের পার্বত্য চট্টগ্রাম ও সিলেটের ঘন ও দুর্গম পাহাড়ি বনাঞ্চলে এখনো এরা টিকে রয়েছে। কিন্তু সেই সংখ্যা খুবই কম।
সুমাত্রা ও বোর্নিওতে প্রাপ্ত সুন্দা মেঘলা চিতাকে ২০০৬ সাল থেকে জিনগত বৈশিষ্ট্যের জন্য আলাদা প্রজাতি হিসেবে হিসেবে বিবেচনা করা হয়।
২০২২ আইসিসি পুরুষ টি২০ বিশ্বকাপ ফাইনাল
২০২২ আইসিসি পুরুষ টি২০ বিশ্বকাপ ফাইনাল ছিল একটি দিবারাত্রির টোয়েন্টি২০ আন্তর্জাতিক ক্রিকেট ম্যাচ যেটি ২০২২ আইসিসি পুরুষ টি২০ বিশ্বকাপ টুর্নামেন্টের বিজয়ী দল নির্ধারণের লক্ষ্যে ২০২২ সালের ১৩ নভেম্বর অস্ট্রেলিয়ার মেলবোর্ন-এ অবস্থিত মেলবোর্ন ক্রিকেট মাঠে খেলা হয়েছিল। ম্যাচটি খেলা হয়েছিল ইংল্যান্ড ও পাকিস্তানের মধ্যে। উভয় দলের জন্যই এ ম্যাচটি ছিল টুর্নামেন্টে দ্বিতীয়বার শিরোপা জেতার সুযোগ। ম্যাচটিতে ইংল্যান্ড ৫ উইকেটে জয়লাভ করে। এর আগে ২০১৯ ক্রিকেট বিশ্বকাপ ফাইনালেও ইংল্যান্ড জয়ী হওয়ায় এ জয়ের মাধ্যমে ইংল্যান্ড পুরুষদের আন্তর্জাতিক ক্রিকেটে প্রথম দল হিসেবে একই সাথে ৫০ ওভারের বিশ্বকাপ ও ২০ ওভারের বিশ্বকাপের শিরোপাধারী হওয়ার কৃতিত্ব অর্জন করে।
ম্যাচ পরিচালনাকারী কর্মকর্তা
উৎস: আন্তর্জাতিক ক্রিকেট কাউন্সিল
স্কোরকার্ড
উইকেট পতন: ১/২৯ (মোহাম্মদ রিজওয়ান, ৪.২ ওভার), ২/৪৫ (মোহাম্মদ হারিস, ৭.১ ওভার), ৩/৮৪ (বাবর আজম, ১১.১ ওভার), ৪/৮৫ (ইফতিখার আহমেদ, ১২.২ ওভার), ৫/১২১ (শান মাসুদ, ১৬.৩ ওভার), ৬/১২৩ (শাদাব খান, ১৭.২ ওভার), ৭/১২৯ (মোহাম্মদ নওয়াজ, ১৮.৩ ওভার), ৮/১৩১ (মোহাম্মদ ওয়াসিম, ১৯.৩ ওভার)
উইকেট পতন: ১/৭ (অ্যালেক্স হেলস, ০.৬ ওভার), ২/৩২ (ফিল সল্ট, ৩.৩ ওভার), ৩/৪৫ (জস বাটলার, ৫.৩ ওভার), ৪/৮৪ (হ্যারি ব্রুক, ১২.৩ ওভার), ৫/১৩২ (মঈন আলি, ১৮.২ ওভার)
কেপলার ত্রিভুজ
কেপলার ত্রিভুজ হলো এমন একটি বিশেষ সমকোণী ত্রিভুজ যার বাহু তিনটির দৈর্ঘ্য একটি গুণোত্তর প্রগমন গঠন করে, যেখানে এই প্রগমনের সাধারণ অনুপাত হলো  এবং  হলো সোনালি অনুপাত। কেপলার ত্রিভুজের অনন্য বৈশিষ্ট এই প্রগমনটিকে  আকারে অথবা, আনুমানিকভাবে 1 : 1.272 : 1.618 আকারেও লেখা যায়। কেপলার ত্রিভুজের বাহুগুলোর ওপর অঙ্কিত বর্গ তিনটির ক্ষেত্রফল পৃথক আরেকটি গুণোত্তর প্রগমন গঠন করে। এটি হচ্ছে । একই ত্রিভুজের বিকল্প সংজ্ঞার ক্ষেত্রে, দুটি সংখ্যার তিনটি পিথাগোরাসীয় গড়ের শর্তালোকে অথবা, সমদ্বিবাহু ত্রিভুজের অন্তর্ব্যাসার্ধের মাধ্যমে এই ত্রিভুজের বৈশিষ্ট্য নির্ধারণ করা হয়।
জ্যোতির্বিদ জোহানেস কেপলারের নামানুসারে এই ত্রিভুজের নামকরণ করা হলেও তার পূর্বেকার নথি বা সূত্রগুলোতেও এর অস্তিত্ব পাওয়া যায়। কিছু সূত্র মোতাবেক প্রাচীন মিশরীয় পিরামিডগুলোতে কেপলার ত্রিভুজভিত্তিক অনুপাত থাকার দাবি করা হলেও, মিশরীয় গণিত ও স্থাপত্যবিদ্যায় সোনালি অনুপাত অজানা ছিল বলেই অধিকাংশ পণ্ডিতের বিশ্বাস।
ইতিহাস
জার্মান গণিতবিদ ও জ্যোতির্বিজ্ঞানী জোহানেস কেপলারের (১৫৭১-১৬৩০) নাম অনুসারে এই ত্রিভুজটির নাম কেপলার ত্রিভুজ রাখা হয়েছে। কেপলার ১৬৯৭ সালে একটি চিঠিতে এই জ্যামিতিক কাঠামোটি নিয়ে লেখেন। যে দুটি ধারণার আলোকে এই ত্রিভুজটি বিশ্লেষণ করা যেতে পারে সেগুলোর উভয়েই ছিল কেপলারের আগ্রহের বিষয়। এই ধারণা দুটি হলো পিথাগোরাসের উপপাদ্য ও সোনালি অনুপাত। তারই ভিন্ন আরেকটি লেখা থেকে তার এই আগ্রহের অনুমান পাওয়া যায়: "জ্যামিতির দুটি বিশাল ধন-ভাণ্ডার রয়েছে: একটি হল পিথাগোরাসের উপপাদ্য, অন্যটি হলো পরম ও গড় অনুপাতে একটি রেখার বণ্টন। প্রথমটিকে আমরা তুলনা করতে পারি বিশাল স্বর্ণ খণ্ডের সাথে, আর দ্বিতীয়টিকে বলা যেতে পারে মূল্যবান রত্ন।"
কিছু লেখকের মতে, একটি দ্বৈত কেপলার ত্রিভুজযুক্ত সোনালি পিরামিড থেকে এর প্রস্থচ্ছেদের মতোই মিশরীয় পিরামিডগুলোর (যেমন: গিজার গ্রেট পিরামিড) নকশার সঠিক ব্যাখ্যা পাওয়া যায়। যেসব বিষয়ের ওপর ভিত্তি করে এই তত্ত্ব গড়ে উঠেছে সেসবের মধ্যে ১৯শ শতকের পিরামিড-তত্ত্ববিদ জন টেইলর কর্তৃক প্রাচীন গ্রিক ইতিহাসবিদ হিরোডোটাসের ভুল পাঠও রয়েছে। কেপলার ত্রিভুজের সাথে সম্পর্ক নেই এমন অন্যান্য অনেক অনুপাত-তত্ত্বেরও প্রস্তাব করা হয়েছিল এই একই পিরামিডের জন্য। Because these different theories are very similar in the numeric values they obtain, and because of inaccuracies in measurement, in part caused by the destruction of the outer surface of the pyramid, such theories are difficult to resolve based purely on physical evidence. কেপলার ত্রিভুজের অনুপাতের এই মিলটি বরং একটি সাংখ্যিক সমাপতনই হওয়া উচিত: কারণ এই সম্পর্কটি নিয়ে অনুসন্ধান চালিয়েছেন এমন পণ্ডিতদের মতে, খুব সম্ভবত প্রাচীন মিশরীয়রা সোনালি অনুপাত সম্পর্কে জানত না কিংবা তারা এটি তাদের গণিত বা স্থাপত্যে ব্যবহারও করত না। এর পরিবর্তে, ১১ ও ১৪ একক বাহুযুক্ত একটি সমকোণী ত্রিভুজের ভিত্তিতে পূর্ণসংখ্যা অনুপাত ব্যবহার করে পিরামিডের অনুপাতকে সর্বাঙ্গরূপে ব্যাখ্যা করা যেতে পারে।
১৯৭৯-এর শুরুর দিকে রজার হার্জ-ফিশলার কেপলারের ১৫৯৭ সালের চিঠির ভিত্তিতে এই জ্যামিতিক কাঠামোর জন্য "কেপলার ত্রিভুজ" নামটি ব্যবহার করেন। ১৯৪৬ সালে সোনালি অনুপাতের ওপর রোমানীয় গণিতবিদ ও দার্শনিক মাটিলা ঘিকার লেখা দ্য জিওমেট্রি অব আর্ট অ্যান্ড লাইফ নামের এক বইয়ে এই ত্রিভুজের জন্য আরেকটি নাম ব্যবহার করা হয়েছিল। এই বইয়ে পিরামিড-তত্ত্ববিদ "ডব্লিউ এ প্রাইস"-এর নামানুসারে একে "প্রাইসের ত্রিভুজ" নাম দেওয়া হয়েছে।
সংজ্ঞা
কেপলার ত্রিভুজের একটি সমকোণী ত্রিভুজ হওয়ার এবং এর বাহু তিনটি একটি গুণোত্তর প্রগমনে থাকার অথবা সমতুল্যভাবে এর বাহুগুলোর বর্গও একটি গুণোত্তর প্রগমনভুক্ত হওয়ার যে ধর্ম সেই ধর্মের মাধ্যমে কেপলার ত্রিভুজকে অনন্যভাবে সংজ্ঞায়িত করা হয়। কেপলার ত্রিভুজের বাহুগুলোর দৈর্ঘ্য যে প্রগমন গঠন করে তার সাধারণ অনুপাত হলো  যেখানে,  হলো সোনালি অনুপাত। কেপলার ত্রিভুজের অনন্য বৈশিষ্ট এই প্রগমনটিকে  আকারে অথবা, আনুমানিকভাবে 1 : 1.272 : 1.618 আকারেও লেখা যায়। প্রকৃত ঘটনা এই যে, যে ত্রিভুজে এই অনুপাতগুলো থাকে সেই ত্রিভুজটি একটি সমকোণী ত্রিভুজ হবে, যা আবার অনুসরণ করবে এই সত্যকেই যে, একটি সমকোণী ত্রিভুজের বাহুগুলোর (দৈর্ঘ্যের) বর্গ এই অনুপাতগুলো মেনে চললে, এই সমকোণী ত্রিভুজটির বাহুগুলোর বর্গের ক্ষেত্রে পিথাগোরাসের উপপাদ্যটি থেকে যে সূত্রটি  পাওয়া যাবে, সোনালি অনুপাতের সংজ্ঞা নির্ধারণী বহুপদীটিও হবে সেই সূত্রেরই অনুরূপ। কারণ হলো, এই সমীকরণটি সোনালি অনুপাতের জন্য সত্য, আর এই দৈর্ঘ্য তিনটি পিথাগোরাসের উপপাদ্য মেনে চলে এবং একটি সমকোণী ত্রিভুজ গঠন করে। বিপরীতভাবে বলা যায়, সমকোণী ত্রিভুজের বাহুগুলোর বর্গ সাধারণ অনুপাত \rho-যুক্ত একটি গুণোত্তর প্রগমন তৈরি করে এমন যেকোনো সমকোণী ত্রিভুজের ক্ষেত্রে, পিথাগোরাসের উপপাদ্যটি এই ইঙ্গিত দেয় যে, এই অনুপাতটি  অভেদকে মেনে চলে। ফলে, এই অনুপাতটি অবশ্যই উক্ত সমীকরণের অনন্য ধনাত্মক সমাধান হবে, তথা এটি হবে সোনালি অনুপাত এবং এই ত্রিভুজটি আবশ্যিকভাবেই একটি কেপলার ত্রিভুজ হবে।
A third, equivalent way of defining this triangle comes from a problem of maximizing the inradius of isosceles triangles. সমান দৈর্ঘ্যের দুটি নির্দিষ্ট বাহু নিয়ে এবং তৃতীয় বাহু বা ভূমির দৈর্ঘ্য স্বেচ্ছাধীন রেখে যতগুলো সমদ্বিবাহু ত্রিভুজ গঠন করা যাবে, সেগুলোর মধ্যে যে একটি সমদ্বিবাহু ত্রিভুজে সবচেয়ে বৃহত্তম দৈর্ঘ্যের অন্তর্ব্যাসার্ধটি পাওয়া যাবে, সেই সমদ্বিবাহু ত্রিভুজটি দুটি কেপলার ত্রিভুজের সমন্বয়ে গঠিত হবে, যেখানে এই কেপলার ত্রিভুজ দুটি হবে একে অপরের অনুলিপি এবং এরা হবে এদেরই ক্ষুদ্রতম বাহুর সাপেক্ষে পরস্পরের প্রতিফলিত ত্রিভুজ। এইকারণে, কেপলার ত্রিভুজকে সংজ্ঞায়িত করা যায় সেই সমকোণী ত্রিভুজরূপে, যে সমকোণী ত্রিভুজটি হবে, একই দৈর্ঘ্যের অতিভুজযুক্ত সকল সমকোণী ত্রিভুজের মধ্যে, এমন একটি সমকোণী ত্রিভুজ, যা গঠিত হবে এরই প্রতিফলিত রূপ নিয়ে তথা সর্ববৃহৎ অন্তর্ব্যাসার্ধযুক্ত সমদ্বিবাহু ত্রিভুজটি নিয়ে। পক্ষান্তরে, কেপলার ত্রিভুজটি যখন এর লম্ব বাহু দুটির মধ্যে বৃহত্তর বাহুটির সাপেক্ষে প্রতিফলিত হয়, তখন একটি নির্দিষ্ট পরিসীমার জন্য এটি সম্ভাব্য সর্ববৃহৎ অর্ধবৃত্তটিকে ধারণ করে।
ধর্মাবলী
thumb|upright=0.8|[[স্পর্শকীয় বৃত্তের ক্ষেত্রে কক্সেটারের লোক্সোড্রোমিক অনুক্রম|কক্সেটারের লোক্সোড্রোমিক অনুক্রম মেনে চলে এমন স্পর্শকীয় বৃত্তের ক্ষেত্রে প্রতি তিনটি ধারাবাহিক বৃত্তের কেন্দ্র এমন একটি কোণ গঠন করে যা কেপলার ত্রিভুজ কোণগুলোর একটির অনুরূপ।]]
যদি কেপলার ত্রিভুজের ক্ষুদ্রতম বাহুর দৈর্ঘ্য s হয়, তাহলে এর অপর বাহু দুটির দৈর্ঘ্য হবে এবং s\varphi। সমকোণী ত্রিভুজের ক্ষেত্রফল সমকোণ সংলগ্ন বাহু দুটির গুণফলের অর্ধেক। ফলে কেপলার ত্রিভুজটির ক্ষেত্রফল হবে । সমকোণ ব্যতীত অপর কোণ দুটির মধ্যে বৃহত্তর কোণটির কোসাইন হবে বৃহত্তর কোণ সংলগ্ন বাহু (সমকোণ সংলগ্ন বাহু দুটির মধ্যে ক্ষুদ্রতর বাহু s) এবং অতিভুজের (s\varphi) অনুপাতের সমান। আবার, সমকোণ ব্যতীত অপর কোণ দুটির মধ্যে ক্ষুদ্রতর কোণটির সাইন হবে ক্ষুদ্রতর কোণের বিপরীত বাহু (অর্থাৎ এক্ষেত্রেও সমকোণ সংলগ্ন বাহু দুটির মধ্যে ক্ষুদ্রতর বাহু s) এবং অতিভুজের (s\varphi) অনুপাতের সমান। অতএব, কেপলার ত্রিভুজটির সমকোণ ব্যতিত অপর কোণ দুটি হবে:
অবশ্য, প্রতিটি বাহুর মান জানা থাকায় অন্যান্য ত্রিকোণমিতিক অনুপাত ব্যবহার করেও এই কোণ দুটি বের করা সম্ভব।
স্পর্শকীয় বৃত্তে কক্সেটারের লোক্সোড্রোমিক অনুক্রমের ক্ষেত্রে ধারাবাহিক ত্রিভুজের ত্রয়ীগুলো তাদের কেন্দ্রে যে কোণটি উৎপন্ন করে, সেই কোণটি যে উপরোক্ত কেপলার কোণ দুটির মধ্যে বৃহত্তরটি, তা জার্জি কোচিক পর্যবেক্ষণ করেন।
শাব্বির আহমেদ
শাব্বির আহমেদ খান (شببر احمد خان; জন্ম: ২১ এপ্রিল, ১৯৭৬) পাঞ্জাবের খানেওয়াল এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে ২০০০-এর দশকের মাঝামাঝি সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, মুলতান, পাকিস্তান ন্যাশনাল ব্যাংক, পাকিস্তান রিজার্ভস, রেডকো পাকিস্তান লিমিটেড, ওয়াটার ও পাওয়ার ডেভেলপম্যান্ট অথরিটি; ভারতীয় ক্রিকেটে চেন্নাই সুপারস্টার্স, আইসিএল পাকিস্তান একাদশ, বাদ-বাকী পাঞ্জাব এবং ইংরেজ ক্রিকেটে গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন শাব্বির আহমেদ।
প্রথম-শ্রেণীর ক্রিকেট
১৯৯৭-৯৮ মৌসুম থেকে ২০১২ সাল পর্যন্ত শাব্বির আহমেদের প্রথম-শ্রেণীর খেলোয়াড়ী জীবন চলমান ছিল। প্রাণহীন উইকেটেও সজীব বোলিং করতেন। নিখুঁত নিশানা বরাবর পেস বোলিং করতেন।
ছয় ফুট পাঁচ ইঞ্চি উচ্চতার অধিকারী শাব্বির আহমেদ পাকিস্তানের ফাস্ট বোলার হিসেবে খেলতেন। প্রাণহীন উইকেটেও বেশ বাউন্স করতে পারতেন। গ্লেন ম্যাকগ্রা’র ন্যায় তিনিও স্ট্যাম্পের কাছাকাছি অবস্থান থেকে উইকেট বরাবর বোলিং করতেন। সুইংয়ের তুলনায় সিম ও কাটের দিকেই অধিক মনোযোগী ছিলেন। প্রায়শঃই তার বলের সুইং ধারালো ছিল ও উভয় দিকেই রিভার্স সুইংয়ের ন্যায় ফেলতেন।
আন্তর্জাতিক ক্রিকেট
সমগ্র খেলোয়াড়ী জীবনে দশটি টেস্টে ও বত্রিশটি একদিনের আন্তর্জাতিকে অংশগ্রহণ করেছেন শাব্বির আহমেদ। ২০ আগস্ট, ২০০৩ তারিখে করাচীতে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ১২ নভেম্বর, ২০০৫ তারিখে মুলতানে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
২০০৩-০৪ মৌসুমে বাংলাদেশ দল পাকিস্তান গমন করে। তিন টেস্ট নিয়ে গড়া সিরিজের প্রথমটিতে অংশগ্রহণের মাধ্যমে তার অভিষেক পর্ব সম্পন্ন হয়। করাচীতে অনুষ্ঠিত ঐ টেস্টে তিনি ১০৯ রান খরচায় আট উইকেট পান। তন্মধ্যে, দ্বিতীয় ইনিংসে পাঁচ-উইকেট লাভ করেছিলেন। এছাড়াও, একদিনের আন্তর্জাতিকেও দূর্দান্তভাবে যাত্রা শুরু করেছিলেন। টরন্টোয় অনুষ্ঠিত সিরিজের তৃতীয় ওডিআইয়ে ওয়েস্ট ইন্ডিজের বিপক্ষে তার অভিষেক হয়। প্রাপ্ত তিন উইকেটের প্রত্যেকটিই বোল্ড করেন। তন্মধ্যে, নিজস্ব প্রথম ওভারেই দুইটি উইকেট পান।
নিষেধাজ্ঞা লাভ
স্বল্পকালীন খেলোয়াড়ী জীবনে চারবার অবৈধ বোলিংয়ের দায়ে তাকে বোলিং করা থেকে বিরত রাখা হয়। ওয়াকার ইউনুসের সাথে ১০ টেস্টে ৫০ টেস্ট উইকেট নিয়ে যৌথভাবে দ্রুত মাইলফলকের ভাগীদার হন। অভিষেক ওডিআইয়ে তিন উইকেট লাভের পরপরই তার বিপক্ষে প্রতিবেদন জমা দেয়া হয়। এরপর থেকে তিনি তার পেস বেশ কমিয়ে দিয়েছিলেন।
১০ টেস্টে ৫১ উইকেট লাভ করেন। ২০০৫ সালে ইংল্যান্ডের বিপক্ষে সিরিজের প্রথম টেস্টে অবৈধ বোলিং ভঙ্গীমার কারণে আইসিসি বরাবর তার সম্বন্ধে নেতিবাচক প্রতিবেদন জমা হয়। তার বোলিং ভঙ্গীমার তদন্ত শেষে ডিসেম্বর, ২০০৫ সালে এক বছরের জন্যে তাকে ক্রিকেট খেলা থেকে নিষিদ্ধ ঘোষণা করা হয়।  অবৈধ বোলিং ভঙ্গীমার কারণে তাকে ক্রিকেট খেলা থেকে নিষিদ্ধ ঘোষণা করা হয়।
২১ ডিসেম্বর, ২০০৬ তারিখে এক বছর পূর্তির পর শাব্বিরকে আন্তর্জাতিক ক্রিকেটে অংশগ্রহণের সুযোগ দেয়া হয়। তবে, তার বিরুদ্ধে পুনরায় যদি প্রতিবেদন জমা পড়ে তাহলে তার বোলিংয়ের ত্রুটি মুক্ত হবার পর আন্তর্জাতিক অঙ্গনে বোলিং করার সুযোগের কথা জানানো হয়। ২০১৩ সাল পর্যন্ত পাকিস্তানের ঘরোয়া পর্যায়ের ক্রিকেটে অংশ নেন। এরপর তিনি খেলা থেকে অবসর গ্রহণ করেন।
দক্ষিণাঞ্চল ক্রিকেট দল (ভারত)
দক্ষিণাঞ্চল ক্রিকেট দল হল একটি প্রথম-শ্রেণীর ক্রিকেট দল যা ভারতের ঘরোয়া ক্রিকেটে অংশ নেয়। মূলত দিলীপ ট্রফি, সৈয়দ মুশতাক আলী ট্রফি ও দেওধর ট্রফিতে অংশ নেয়। দক্ষিণ ভারতের সাতটি দল নিয়ে এই দলটি গঠিত যারা যথাক্রমে, তামিলনাড়ু, কর্ণাটক, কেরালা, হায়দ্রাবাদ, অন্ধ্রপ্রদেশ, গোয়া ও পুদুচেরি।
দক্ষিণাঞ্চল ১১ বার দিলীপ ট্রফি জিতেছে, যা অঞ্চলগুলির মধ্যে তৃতীয় স্থান অধিকার করে। সর্বোচ্চ জিতেছে উত্তরাঞ্চল ক্রিকেট দল (১৭ বার)।
মালকাপুর (কোলহাপুর)
মালকাপুর (কোলহাপুর) (Malkapur) ভারতের মহারাষ্ট্র রাজ্যের কোলহাপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৬ মিটার (১৯২২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মালকাপুর (কোলহাপুর) শহরের জনসংখ্যা হল ৫৫০৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে মালকাপুর (কোলহাপুর) এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
অ্যামাজন প্রাইম ভিডিও
অ্যামাজন প্রাইম ভিডিও, বা কেবল প্রাইম ভিডিও হ'ল আমেরিকান সাবস্ক্রিপশন ভিডিও যা অ্যামাজন.কম, ইনক। এর শীর্ষে থাকা শীর্ষস্থানীয় স্ট্রিমিং এবং ভাড়া পরিষেবা, একক পরিষেবা হিসাবে বা অ্যামাজনের প্রাইম সাবস্ক্রিপশনের অংশ হিসাবে দেওয়া হয়েছে। এই পরিষেবাটি মূলত অ্যামাজন স্টুডিওগুলি প্রযোজিত চলচ্চিত্র বা টেলিভিশন সিরিজ বিতরণ করে বা অ্যামাজনকে লাইসেন্সপ্রাপ্ত, প্রাইম অরিজিনালস (বা অ্যামাজন অরিজিনালস) বা এক্সক্লুসিভস হিসাবে, পরিষেবাটি অন্যান্য সরবরাহকারী, সামগ্রী অ্যাড-অনস, লাইভ স্পোর্টিং ইভেন্ট এবং ভিডিও ভাড়া থেকেও হোস্টিংয়ের বিষয়বস্তু সহ এবং ক্রয় পরিষেবা।
ভিডিও এর ধরন
ডিভাইসের উপর নির্ভর করে, অ্যামাজন 4K (ইউএইচডি) এবং উচ্চ গতিশীল রেঞ্জ (এইচডিআর) স্ট্রিমিং সমর্থন করে। ইউএইচডি / এইচডিআর এর মূল বিষয়বস্তু দিয়ে রোল আউট। অন্যান্য শিরোনাম 1080p (এইচডি) 5.1 ডলবি ডিজিটাল বা ডলবি ডিজিটাল প্লাস অডিও সহ স্ট্রিমিং সমর্থন করে, ডলবি আতমোস শীঘ্রই কিছু শিরোনামে আসবে। ক্রয়ের জন্য উপলব্ধ শিরোনামগুলির জন্য (এবং কোনও গ্রাহকের অ্যামাজন প্রাইম সাবস্ক্রিপশনে অন্তর্ভুক্ত নয়), এইচডি বিকল্পটি প্রায়শই অতিরিক্ত মূল্যে দেওয়া হয়।
প্রয়োজনীয়তা
প্রাইম ভিডিও বিশ্বব্যাপী উপলব্ধ (মেনল্যান্ড চীন, ইরান, উত্তর কোরিয়া এবং সিরিয়া বাদে)। প্রাথমিকভাবে এটি কেবল মার্কিন যুক্তরাষ্ট্র, যুক্তরাজ্য, জাপান, জার্মানি এবং অস্ট্রিয়ার বাসিন্দাদের জন্য উপলব্ধ ছিল।
জার্নাল অব মলিকিউলার এভোলিউশন
জার্নাল অব মলিকিউলার এভোলিউশন (Journal of Molecular Evolution) হচ্ছে সমকক্ষদের দ্বারা পর্যালোচিত (Peer review) এবং জার্মানি থেকে প্রকাশিত একটি বৈজ্ঞানিক গবেষণা পত্রিকা যা আণবিক বিবর্তন নিয়ে কাজ করে। জার্মানির স্প্রিঙ্গার প্রকাশনা সংস্থা এই গবেষণা পত্রিকাটি প্রকাশ করে এবং ১৯৭১ সালে এটি প্রথম প্রকাশিত হয়। এর প্রতিষ্ঠাতাকালীন সম্পাদক ছিলেন এমিলে সুকারকান্ডল (Emile Zuckerkandl)। তিনি ১৯৯০ সালের শেষ পর্যন্ত এর প্রধান সম্পাদক ছিলেন।
<!--অনুবাদ প্রয়োজন
Scope
In a 1998 editorial, Zuckerkandl stated that he wanted the journal to "insure that this field be covered in its broadest sense" by publishing research that is of broad interest to the field of molecular evolution that it helped define, as well as to biology in general. To this end, Zuckerkandl stated that the journal does not cover research either on practical applications of molecular evolution, or articles "whose focus is very restricted and that do not lead to valuable insights beyond their narrow topic". However, he looked forward to coverage of new, rapidly developing areas of molecular evolution such as molecular developmental biology and work connecting molecular evolution to higher levels of biological organization.
In 1999, under the new joint editorship of Martin Kreitman, Takashi Gojobori, and Giorgio Bernardi, the journal made explicit its focus on "the fundamental issues in molecular evolution", to the exclusion of molecular phylogenetics (the purview of several other molecular evolution journals, most significantly Molecular Phylogenetics and Evolution), except in cases that have "a special significance and impact".
An editorial by Niles Lehman, current Editor-in-Chief, in 2013 stated a refocus of the journal’s aims towards its original scope with the inclusion of an emphasis on the mechanisms of evolution. “Studies performed using computational, chemical, in vitro, and experimental evolutionary methods, and those that target species-independent phenomena such as ribosomal function, genetic code evolution, and regulatory processes will occupy more of the journal space than before, with the consequence that work that is organism-, lineage-, or gene-specific will require a broader impact to be considered for publication. -->
সুকারকান্ডল পুরস্কার
২০০১ সালে গবেষণা পত্রিকাটির প্রকাশক সেরা গবেষণাপত্রের জন্য এমিলে সুকারকান্ডলের সম্মানে প্রতি বছর সুকারকান্ডল পুরস্কার দেওয়ার নিয়ম চালু করে।
আশিয়ান মেডিকেল কলেজ
আশিয়ান মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০১২ সালে এটি ঢাকার খিলক্ষেতের আশিয়ান শিক্ষা নগরীতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়।
ইতিহাস
স্বাস্থ্য ও পরিবার কল্যাণ মন্ত্রণালয় যে সকল গাইডলাইন এবং মানদণ্ড নির্ধারণ করেছে তা পূরণ করে আশিয়ান মেডিকেল কলেজ ও হাসপাতাল ২০১২ সালের জানুয়ারিতে প্রতিষ্ঠিত হয়েছিল। সরকার ২০১২-২০১৩ সেশন থেকে এমবিবিএস প্রথম বর্ষের কোর্সে ৫০ জন শিক্ষার্থীকে ভর্তির অনুমতি দিয়েছিল। কলেজটি ঢাকা বিশ্ববিদ্যালয়ের অধিভুক্ত হয়েছে।
একাডেমিক কার্যক্রম
কলেজটিতে বাংলাদেশি ও আন্তর্জাতিক ছাত্র-ছাত্রী ভর্তি করানো হয়।
অতিরিক্ত শিক্ষাক্রম কার্যক্রম
অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় ছাত্র কল্যাণ বিভাগ পরিচালিত হয়।
অবকাঠামো
মেডিকেল কলেজটির সাথে একটি হাসপাতাল রয়েছে যেটি আশিয়ান মেডিকেল কলেজ ও হাসপাতাল নামে পরিচিত।
এএমসির নিজস্ব ক্যাম্পাস বড়ুয়া, খিলক্ষেত ঢাকা-১২২৯ এ অবস্থিত। এটি আধুনিক সকল সুবিধাসহ চারতলা ইউনিটারি বিল্ডিংয়ে নির্মিত এবং আরও ৯ তলা ভবন নির্মাণাধীন রয়েছে।কলেজটিতে একটি সমসাময়িক ও সমস্ত সুযোগসুবিধা এবং সংস্থান সহ সজ্জিত একটি সমৃদ্ধ গ্রন্থাগার রয়েছে।
সমালোচনা
এই কলেজের বিরুদ্ধে স্বদেশ হাউজিং কোম্পানীর খিলক্ষেত থানার বরুয়া মৌজায় প্রায় ২০.৬ বিঘা জমি জবরদখল করে আশিয়ান মেডিকেল কলেজ ও হাসপাতাল গড়ে তোলার অভিযোগ উঠেছিলো।
শেরি আকর
শেরি আকর (জন্ম ১৬ জুন, ১৯৫৯), মার্কিন যুক্তরাষ্ট্রের সাবেক টেনিস খেলোয়াড় যিনি ১৯৭০ এর দশকের শেষভাগে এবং ১৯৮০ এর দশকের প্রথমার্ধে টেনিস খেলতেন।
শেরি আকরকে তার পিতা টেনিস শিখিয়েছেন যিনি কালামাজু কলেজের কোচ ছিলেন। ১৯৭১ সালে, তিনি ১২ বছর বয়সী মেয়েদের জাতীয় একক এবং ডাবল শিরোপা জিতেছিলেন। তিনি কালামাজু সেন্ট্রাল হাই স্কুলে ভর্তি হন এবং বিশ্ববিদ্যালয়ের পুরুষ টেনিস দলের সাথে খেলা শুরু করেন। তিনি ফ্লোরিডা বিশ্ববিদ্যালয়ে যোগ দেন এবং ১৯৭৮ সালে বিশ্ববিদ্যালয়ের হয়ে খেলা শুরু করেন।
দ্বৈত প্রতিযোগিতায়, গ্র্যান্ড স্ল্যামে তার সেরা ফলাফল ছিল ১৯৭৯ ইউএস ওপেনের সেমিফাইনাল পর্যন্ত যেখানে তার সাথে সহ খেলোয়াড় হিসেবে ছিলেন জুলি এন্থনিতে। ম্যাচটিতে তারা বিলি জিন কিং এবং মার্টিনা নাভ্রাতিলোভার কাছে পরাজিত হন। একই টুর্নামেন্টে, তিনি একক ইভেন্টের চতুর্থ রাউন্ডে পৌঁছে ছিলেন। মিক্সড ডাবলসে ল্যারি লিডস সাথে তিনি ১৯৮১ সালের উইম্বলডন চ্যাম্পিয়নশিপের সেমিফাইনালে পৌঁছেছেন, যেখানে তারা দ্বিতীয় বাছাই এবং চূড়ান্ত চ্যাম্পিয়ন বটি স্টোভ এবং ফ্রে ম্যাকমিলানের কাছে পরাজিত হন।
১৯৮০ সালে, মহিলা স্টুটগার্ট ওপেনের একক ইভেন্টের ফাইনালে পৌঁছালে তিনি অবাছাই খেলোয়াড় হিসাবে সরাসরি শীর্ষ-বাছাই এবং বর্তমান চ্যাম্পিয়ন ট্রেসি অস্টিনের কাছে হেরে যান।
বলদিয়া ইউনিয়ন, ভূরুঙ্গামারী
বলদিয়া ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
শিক্ষা
সাক্ষরতার হার: ৭০%। শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ মোজাম্মেল হক ব্যাপরী প্রাক্তন চেয়ারম্যানগণের তালিকা: মোঃ মোখলেছুর রহমান
বহিঃসংযোগ
প্রাতিষ্ঠানিক ওয়েবসাইট
হ্যারি পটার (চরিত্র)
হ্যারি জেমস পটার (ইংরেজিতে Harry James Potter) ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজের প্রধান চরিত্র। হ্যারিকে ঘিরেই এই সিরিজের কাহিনী আবর্তিত হয়েছে। হ্যারি ১১ বছর বয়সে সর্বপ্রথম জানতে পারে যে সে একজন জাদুকর।
কাহিনীর পটভূমি হচ্ছে হগওয়ার্টস স্কুল অফ উইচক্র্যাফট অ্যান্ড উইজার্ড্রি। সেখানে হ্যারি তার ঘনিষ্ঠ দুই বন্ধু রন উইজলি ও হারমায়োনি গ্রেঞ্জার এর সাথে বিভিন্ন অ্যাডভেঞ্চারে অংশ নেয়। হ্যারি ধীরে ধীরে আবিষ্কার করে যে, সে জাদুকর সম্প্রদায়ের মধ্যে অত্যন্ত বিখ্যাত। তার চেহারার সবচেয়ে উল্লেখযোগ্য দিক হচ্ছে তার কপালে বিদ্যুৎ চমকের মত কাটা দাগ, যা স্কার নামে পরিচিত। লর্ড ভোলডেমর্ট যখন হ্যারিকে মারতে আভাডা কেডাভ্রা নামক অভিশাপ দিয়েছিল তখন হ্যারির কপালে এই দাগ সৃষ্টি হয়েছে। ভোলডেমর্ট হ্যারির বাবা-মাকে হত্যা করেছে। জাদু বিশ্বে হ্যারিই একমাত্র ব্যক্তি যে আভাডা কেডাভ্রা নামক মৃত্যু অভিশাপ থেকে বেঁচে গেছে। এর ফলে লর্ড ভোলডেমর্টের পতন হয়েছে।
উপন্যাসে হ্যারি জেমস ও লিলি পটারের একমাত্র সন্তান। তার পিতার মত হ্যারির কালো চুল অপরিপাটী ভাবে সাজানো। তার স্বভাব, চরিত্র, ব্যক্তিত্ব সে পেয়েছে তার মায়ের কাছ থেকে। মায়ের সবুজ চোখও সে পেয়েছে। প্রথম উপন্যাসে হ্যারিকে ছোট আকারের ও পাতলা শরীরের বলা হলেও পঞ্চম বইয়ে তাকে লম্বা বলা হয়েছে। সে গোল ফ্রেমের চশমা পরে।
উৎপত্তি ও বিকাশ
রাউলিং এর মতে, ১৯৯০ সালে তিনি যখন ম্যানচেস্টার থেকে লন্ডন যাচ্ছিলেন তখন ট্রেনের জন্য অপেক্ষমাণ থাকাকালে রেলস্টেশনে সর্বপ্রথম তার মাথায় হ্যারি পটার এর ধারণাটি আসে। তার মতে, "কালো চুলের চশমা পরা শীর্নকায় ছেলেটি, যে জানতই না যে সে একজন জাদুকর, আমার কাছে ক্রমেই বাস্তব হয়ে উঠছিল"। তিনি হ্যারিকে একজন অনাথ হিসেবে সৃষ্টি করেন। ১৯৯৯ সালে দ্য গার্ডিয়ান পত্রিকাকে দেওয়া এক সাক্ষাৎকারে তিনি বলেন, "হ্যারিকে অনাথ হতেই হত; ফলে, সে মুক্ত ও স্বাধীনভাবে বেড়ে উঠতে পারবে। তার মধ্যে বাবা মায়ের অনুশাসন মেনে চলা বা তাদেরকে অসন্তুষ্ট করার কোন ভয় থাকবে না। হগওয়ার্টসকেও একটি আবাসিক স্কুল হতেই হত। কেননা সিরিজের বেশিরভাগ গুরুত্বপূর্ণ ঘটনাই রাতের বেলা সংঘটিত হয়েছে! এছাড়া এখানে রয়েছে নিরাপত্তা। আমার নিজের একজন সন্তান থাকলে আমাকে এটা বিশ্বাস করতেই হবে যে শিশুদের জন্য সর্বাগ্রে নিরাপত্তা নিশ্চিত করা আবশ্যক। হগওয়ার্টস হ্যারিকে সেটাই দিয়েছে।"
১৯৯০ সালের ৩০ ডিসেম্বর রাউলিং এর মায়ের মৃত্যু তাকে বেশ প্রভাবিত করে। তিনি তার লেখনীর মাধ্যমে, হ্যারির মনে মৃত বাবা মায়ের জন্য যে শূন্যতা ও ভালবাসাবোধ এবং তাদেরকে ফিরে পাওয়ার জন্য যে আকুলতা তৈরি করেছেন, তা অত্যন্ত গভীর ও বাস্তবসম্মত কেননা তিনি নিজের জীবনের অভিজ্ঞতাকে এর সাথে সমন্বয় করেছেন। ২০০০ সালে তিনি এক সাক্ষাৎকারে বলেন যে, হ্যারির ব্যক্তিত্ব সৃষ্টিতে টি এইচ হোয়াইট রচিত দ্য সোর্ড ইন দ্য স্টোন উপন্যাসের ওয়ার্ট চরিত্রটি তাকে বিশেষভাবে অনুপ্রাণিত করেছে। তিনি তার নিজের জন্মদিন ৩১ জুলাইকে হ্যারির জন্মদিন হিসেবে প্রতিষ্ঠিত করেছেন। এছাড়াও তিনি বলেছেন যে, তিনি হ্যারিকে বাস্তব জীবনের কোন চরিত্র অবলম্বনে সৃষ্টি করেন নি, "সে আমারই একটি অংশ থেকে সৃষ্টি হয়েছে"।
রাউলিং বলেছেন যে হ্যারি ছোট শিশুদের জন্য একজন উত্তম আদর্শ হতে পারে। "কাল্পনিক হিরোর সবচেয়ে বড় সুবিধা হল, তুমি তাকে বাস্তবের হিরোর চেয়েও বেশি জানতে পারবে। যদি কেউ হ্যারিকে পছন্দ করে এবং তাকে চিহ্নিত করতে পারে, তাহলে আমি আনন্দিত, কারণ আমি মনে করি হ্যারিকে অবশ্যি পছন্দ করা যায়"।
প্রথম উপন্যাস
হ্যারি সর্বপ্রথম হ্যারি পটার অ্যান্ড দ্য ফিলোসফার্স স্টোনে (যুক্তরাষ্ট্রেঃ হ্যারি পটার অ্যান্ড দ্য সরসারার্স স্টোন) সিরিজের প্রধান চরিত্র হিসেবে উপস্থিত হয়। হ্যারির বয়স যখন এক বছর ছিল, তখন ইতিহাসের সবচেয়ে ভয়ঙ্কর কালো জাদুকর লর্ড ভলডেমর্ট হ্যারির বাবা মাকে হত্যা করে। সে হ্যারিকেও হত্যা করতে চেয়েছিল, কিন্তু সে চেষ্টা ব্যর্থ হয় এবং তার শরীর ধ্বংস হয়ে যায়, শুধুমাত্র আত্মার খন্ডিত অংশ নিয়ে কোন রকম বেঁচে থাকে।
রাউলিং এর মতে, অতীতের কাহিনী তৈরি করা অনেকটাই আবশ্যকীয় ছিল। "মূল ধারণা ছিল যে হ্যারি... সে জানত না যে সে একজন জাদুকর... তারপর আমি ভাবতে থাকলাম, কেন, এটা কীভাবে সম্ভব যে, সে জানত না... তার বয়স যখন এক বছর ছিল, তখন ইতিহাসের সবচেয়ে ভয়ঙ্কর কালো জাদুকর লর্ড ভলডেমর্ট তাকে হত্যা করার চেষ্টা করে। সে তার বাবা মাকে হত্যা করে, এরপর হ্যারির দিকে অগ্রসর হয়। সে তাকে অভিশাপ দেওয়ার চেষ্টা করে... কিন্তু কোন এক রহস্যময় কারণে, অভিশাপটি হ্যারির উপর কোন কাজ করে নি। এটি হ্যারির কপালে একটি বিদ্যুৎ চমকানো আকৃতির একটি কাটা দাগ সৃষ্টি করে, এবং বুমেরাং হয়ে ভলডেমর্টের দিকে ফিরে যায়। এরপর থেকেই ভলডেমর্টকে আর দেখা যায় নি"।
এর ফলশ্রুতিতে হ্যারি একজন অনাথ ও এতীম হয়ে পড়ে। সে তার পরিবারের একমাত্র জীবিত সদস্য, ডার্সলিদের সাথে বাস করতে থাকে। তার এগারতম জন্মদিনে, হ্যারি জানতে পারে যে সে একজন জাদুকর। রুবিয়াস হ্যাগ্রিড তাকে হগওয়ার্টস জাদুর স্কুলে ভর্তি করানোর জন্য নিতে আসে। সেখানে সে জাদুবিশ্ব, তার বাবা মা এবং ভলডেমর্ট সম্পর্কে জানতে পারে। সে গ্রিফিন্ডর হাউজের ছাত্র হিসেবে নির্বাচিত হয় এবং দ্রুত সহপাঠী রন উইজলি ও হারমায়োনি গ্রেঞ্জার এর সাথে বন্ধুত্ব সৃষ্টি করে। এসময় তারা তিনজন বুঝতে পারে যে, ভলডেমর্ট ফিলোসফার্স স্টোন বা পরশপাথরটি চুরি করার চেষ্টা করছে। এর মধ্যে তার সাথে সহপাঠী ড্রেকো ম্যালফয় ও পোশন বিষয়ের শিক্ষক সেভেরাস স্নেইপের শত্রুতা গড়ে উঠে। ১৯৯৯ সালে রাউলিং এক সাক্ষাৎকারে বলেন যে, ড্রেকো চরিত্রটি তার স্কুলের উত্ত্যক্তকারী ছাত্রদের অবলম্বনে সৃষ্টি করা হয়েছে। এবং স্নেইপ ক্ষমতার অপব্যবহারকারী শিক্ষকদের অবলম্বনে সৃষ্ট।
রাউলিং বলেছেন, বইয়ে এরিসেডের আয়না অধ্যায়টি তার সবচেয়ে প্রিয় অংশ। কারণ এই আয়নায় হ্যারির অন্তরের সবচেয়ে গভীর আকাংক্ষা প্রতিফলিত হয়, সে তার মৃত বাবা মাকে দেখতে পায়। রাউলিং এর কাছে সবচেয়ে মজার দৃশ্য হচ্ছে যখন হ্যারি ডার্সলিদের উপস্থিতিতে চিড়িয়াখানা থেকে একটি বোয়া কনস্ট্রাকটর সাপকে মুক্ত করে দেয়।
দ্বিতীয় থেকে চতুর্থ উপন্যাস
তৃতীয় বই হ্যারি পটার অ্যান্ড দ্য প্রিজনার অফ আজকাবান এ, রাউলিং সময় পরিভ্রমণের ধারণাটি ব্যবহার করেন। হ্যারি জানতে পারে হ্যারির বাবা মা তাদের বন্ধু পিটার পেট্টিগ্রুর বিশ্বাসঘাতকতার কারণে নিহত হয়েছিল। কিন্তু এ অপরাধের জন্য হ্যারির গডফাদার সিরিয়াস ব্ল্যাককে দায়ী করা হয় এবং তাকে জাদুকরদের জেলখানা আজকাবানে পাঠানো হয়। সিরিয়াস প্রতিশোধ নেওয়ার জন্য আজকাবান থেকে পালিয়ে আসে। এসময় হ্যারি ও হারমায়োনি একটি টাইম টার্নার ব্যবহার করে সিরিয়াসকে এবং বাকবিক নামের একটি হিপোগ্রিফকে উদ্ধার করে। কিন্তু পেট্টিগ্রু পালিয়ে যায়, ফলে নির্দোষ সিরিয়াস একজন জেল পালানো খুনী হিসেবেই পরিচিতি পায়।
পুর্ববর্তী বইগুলোতে হ্যারিকে একজন শিশু হিসেবে বর্ণনা করা হলেও, চতুর্থ বই হ্যারি পটার অ্যান্ড দ্য গবলেট অফ ফায়ার থেকে "হ্যারি শারীরিক ও মানসিক পরিপক্বতা লাভ করতে থাকে এবং তার অভিজ্ঞতার সীমা বিস্তৃত হয়"। হ্যারির এই পরিপক্বতা দৃশ্যমান হয় যখন সে র‌্যাভেনক্ল হাউজের ছাত্রী চো চ্যাং এর প্রতি আগ্রহী হয়। এসময় "গবলেট অফ ফায়ার" রহস্যজনকভাবে ট্রাইউইজার্ড টুর্নামেন্টে প্রতিযোগিতার জন্য হগওয়ার্টস থেকে সেডরিক ডিগরির পাশাপাশি হ্যারিকে নির্বাচিত করে।
আসলে এটা হ্যারির জন্য ভলডেমর্টের স্থাপন করা মৃত্যুফাঁদ ছিল। টুর্নামেন্টের ফাইনাল চ্যালেঞ্জে, একটি পোর্টকি হ্যারি ও সেডরিককে একটি কবরস্থানে নিয়ে যায়। সেখানে পিটার পেট্টিগ্রু সেডরিককে হত্যা করে। আর ভলডেমর্ট হ্যারির রক্ত ব্যবহার করে পুনরায় তার দেহ ফিরে পায়। এরপর হ্যারি ভলডেমর্টের সাথে দ্বন্দ্বযুদ্ধে অবতীর্ণ হয় এবং তাদের জাদুদন্ড একটি সোনালি আলোর রশ্মির সাহায্যে পরস্পরের সাথে যুক্ত হয়ে যায়। এরপর ভলডেমর্ট যাদেরকে হত্যা করেছিল, তাদের আত্মার প্রতিচ্ছায়া একে একে ভলডেমর্টের দন্ড থেকে বের হতে থাকে। এদের মধ্যে সেডরিক এবং জেমস ও লিলি পটারের আত্মাও ছিল। এই আত্মাগুলো হ্যারিকে কিছুক্ষণের জন্য সুরক্ষিত করে এবং হ্যারি সেডরিকের মৃতদেহ নিয়ে হগওয়ার্টসে ফিরে আসে। রাউলিং এর মতে এই ঘটনাটি অত্যন্ত গুরুত্বপূর্ণ, কারণ এর থেকে হ্যারির সাহসিকতার প্রমাণ পাওয়া যায়। আর সেডরিকের মৃতদেহ উদ্ধার করা, হ্যারির চরিত্রের নিঃস্বার্থপরতার পরিচায়ক। রাউলিং বলেন, চতুর্থ বইয়ে হ্যারির জীবনের একটি ধাপ শেষ হয় এবং পরবর্তী বই থেকে আরেকটি ধাপ শুরু হয়। "সে আর সুরক্ষিত নয়। এতদিন সে সুরক্ষিত ছিল। কিন্তু এটা অনুধাবনের জন্য তার বয়স একটু কমই ছিল। এখন সে মাত্র ১৫ বছরে পা দিয়েছে কিন্তু এখনই তাকে এটি অনুধাবন করতে হবে।"
পঞ্চম ও ষষ্ঠ উপন্যাস
thumb|right|[[হ্যারি পটার অ্যান্ড দ্য অর্ডার অফ দ্য ফিনিক্স ছবিতে হ্যারির ভূমিকায় ড্যানিয়েল র‌্যাডক্লিফ]] পঞ্চম বই হ্যারি পটার অ্যান্ড দ্য অর্ডার অফ দ্য ফিনিক্স এ, জাদু মন্ত্রণালয় হ্যারি ও ডাম্বলডোরের বিরুদ্ধে অবস্থান নেয় এবং ভলডেমর্টের পুনরাগমনকে অস্বীকার করে। জাদু মন্ত্রণালয় ডলোরেস আমব্রিজ নামে মন্ত্রণালয়ের এক কর্মকর্তাকে হগওয়ার্টসের ডিফেন্স অ্যাগেইনস্ট দ্য ডার্ক আর্টস (কালো জাদুর বিরুদ্ধে প্রতিরোধ) বিষয়ের নতুন শিক্ষক হিসেবে নিযুক্ত করে। কারণ, মন্ত্রণালয় অমূলকভাবে সন্দেহ করেছিল যে, ডাম্বলডোর ক্ষমতা দখলের জন্য ছাত্রছাত্রীদের নিয়ে একটি সৈন্যদল গঠন করছেন। আমব্রিজ ছাত্রছাত্রীদের বাস্তব জীবনভিত্তিক প্রতিরোধমূলক শিক্ষা দিতে আনীহা জ্ঞাপন করেন। তিনি দ্রুত আরো ক্ষমতা লাভ করেন এবং ডাম্বলডোরকে সরিয়ে স্কুলের ক্ষমতা নিজের হাতে তুলে নেন। এসব ঘটনা হ্যারিকে বিক্ষুব্ধ করে তোলে। রাউলিং বলেছেন যে, তিনি হ্যারিকে প্রচন্ড মানসিক চাপের মধ্য দিয়ে নিয়ে গেছেন। এর মাধ্যমে তার সহনশীলতা ও মানবতাবোধ প্রকাশ পেয়েছে। "হ্যারি একজন স্বাভাবিক মানুষ এবং হিরো। এটাই ভলডেমর্টের সাথে তার একটি বড় পার্থক্য। কারণ ভলডেমর্ট নিজেকে মানুষ হিসেবে দেখতে পছন্দ করে না।"
হারমায়োনির প্রস্তাবে, হ্যারি একটি গোপন ছাত্র সংগঠন সৃষ্টি করে। এর নাম দেওয়া হয় ডাম্বলডোর'স আর্মি। এর উদ্দেশ্য ছিল, প্রফেসর আমব্রিজকে অগ্রাহ্য করে, তাদের কালো জাদুর বিরুদ্ধে প্রতিরোধ বিষয়ে জ্ঞান ও দক্ষতা বৃদ্ধি করা। তাদের সবকিছুই পরিকল্পনামত চলছিল। কিন্তু একসময়, ডাম্বলডোর'স আর্মির একজন সদস্য তাদের সাথে বিশ্বাসঘাতকতা করে এবং আমব্রিজের কাছে সংগঠনটি্র কথা ফাঁস করে দেয়। ফলশ্রুতিতে ডাম্বলডোরকে হগওয়ার্টস ত্যাগ করতে হয়। কিছুদিন পরেই হ্যারি আবার মানসিক আঘাত লাভ করে যখন তার গডফাদার সিরিয়াস ডিপার্টমেন্ট অফ মিস্টেরিসে ডেথ ইটার বেল্লাট্রিক্স লেস্ট্র্যাঞ্জ এর সাথে দ্বন্দ্বযুদ্ধ করার সময় নিহত হন। কিন্তু হ্যারি ভলডেমর্টের একটি গুরুত্বপূর্ণ প্রফেসি বা ভবিষ্যদ্বাণী চুরি করার প্রচেষ্টা ব্যর্থ করে দেয় এবং আমব্রিজকে হগওয়ার্টস থেকে বিতাড়িত করতে সক্ষম হয়। রাউলিং মন্তব্য করেন, "এবং এখন ধ্বংসস্তুপের মধ্য থেকে হ্যারির পুনরুত্থান ঘটবে।" অর্ডার অফ দ্য ফিনিক্সের আরেকটি দিক ছিল যে, চো চ্যাং এর সাথে হ্যারির সম্পর্ক গড়ে উঠে। কিন্তু তা দ্রুতই ভেঙ্গে যায়। রাউলিং বলেন, "তারা কখনোই সুখী হতে পারত না, তাই এটা তাড়াতাড়ি শেষ হয়ে যাওয়াতেই ভাল হয়েছে"।
ষষ্ঠ বই, হ্যারি পটার অ্যান্ড দ্য হাফ-ব্লাড প্রিন্স এ, হ্যারি একটি কোলাহলপূর্ণ বয়ঃসন্ধিতে প্রবেশ করে। রাউলিং বলেন যে, এটা তার ও তার ছোট বোনের তারুণ্যের কঠিন সময়ের উপর ভিত্তি করে লিখিত। এ বইয়ে রাউলিং হ্যারি ও অন্যান্য চরিত্রের ব্যক্তিগত জীবন ও পরস্পরের সাথে তাদের সম্পর্ক ও রোমান্সের প্রতি জোর দেন। চো এর সাথে সম্পর্ক গড়ার ব্যর্থ প্রচেষ্টার পর সে জিনির প্রতি আগ্রহী হয় এবং পরবর্তীতে হ্যারি জিনির সাথে সম্পর্ক গড়ে তোলে। কিন্তু বইয়ের শেষ অধ্যায়ে, সে জিনির সাথে সম্পর্কচ্ছেদ করে, তাকে ভলডেমর্টের হাত থেকে রক্ষা করার জন্য। কারণ জিনির সাথে হ্যারির সম্পর্ক থাকলে হয়ত ভলডেমর্ট হ্যারিকে ধরার জন্য জিনিকে টার্গেট করত।
এ বইয়ে হগওয়ার্টসের পোশন বিষয়ের সাবেক শিক্ষক হোরেস স্লাগহর্ন তার পুরনো বিষয়ে শিক্ষকতা করার জন্য ফিরে আসেন। কেননা বর্তমান শিক্ষক স্নেইপ কালো জাদুর বিরুদ্ধে প্রতিরোধ বিষয়ের শিক্ষক হিসেবে নিযুক্ত হন। হ্যারি পোশন ক্লাসে "দ্য হাফ-ব্লাড প্রিন্স" নামক একজন সাবেক ছাত্রের একটি পুরনো পোশান বই পায়, যেটা ব্যবহার করে সে তার পোশান ক্লাসে সেরা ছাত্র হিসেবে পরিচিতি পায়। এই বইটিতে হাতেলেখা বিভিন্ন নোট, পুনরালোচনা ও নতুন জাদুমন্ত্র লেখা ছিল। বিভিন্ন সময়ে ডাম্বলডোরের সাথে প্রাইভেট মিটিং এর মাধ্যমে হ্যারি ভলডেমর্টের শিশুকাল, তারুণ্য, ক্ষমতায় আরোহণ প্রভৃতি সম্পর্কে জানতে পারে। এছাড়াও সে আরো জানতে পারে যে, ভলডেমর্ট অমরত্ব লাভের জন্য তার আত্মাকে সাতটি টুকরায় (হরক্রাক্স) বিভক্ত করেছে। এর মধ্যে দুইটি ইতোমধ্যেই ধ্বংস হয়েছে। এ দুইটি হল ডায়েরি ও আংটি। পরবর্তীতে, হ্যারি ও ডাম্বলডোর আরেকটি হরক্রাক্স উদ্ধার করে, কিন্তু এটি একটি নকল হরক্রাক্স ছিল। বইয়ের শেষ দিকে, ডেথ ইটাররা হগওয়ার্টসে প্রবেশ করে এবং স্নেইপ ডাম্বলডোরকে হত্যা করে। স্নেইপ পালিয়ে যাওয়ার পর, হ্যারি আবিষ্কার করে যে, স্নেইপই হল হাফ-ব্লাড প্রিন্স।
এরপর হ্যারির লক্ষ্য হয় একটাই যে, অবশিষ্ট হরক্রাক্সগুলো খুঁজে বের করে ধ্বংস করা ও ডাম্বলডোরের মৃত্যুর প্রতিশোধ নেওয়া। ২০০৫ সালে এক সাক্ষাৎকারে রাউলিং বলেন যে, "ষষ্ঠ বইয়ের পর হ্যারি এই মতাদর্শে বিশ্বাস স্থাপন করে যে, তারা একটি যুদ্ধের মধ্যে আছে। সে মানসিকভাবে যুদ্ধের প্রস্তুতি নিতে থাকে। এবং এখন সে বাইরে গিয়ে লড়াই করার জন্য প্রস্তুত। সে এখন ভলডেমর্ট ও স্নেইপের বিরুদ্ধে প্রতিশোধ নিতে চায়।"
এই বইয়ে হ্যারির শত্রু ড্রেকো ম্যালফয় এর রহস্যময় ও সন্দেহজনক কর্মকান্ডের উপরও আলোকপাত করা হয়েছে। ভলডেমর্ট ম্যালফয়কে একটি কাজ দেয় আর কাজটি হল ডাম্বলডোরকে হত্যা করা। মোনিং মার্টলের বাথরুমে হ্যারি এ ব্যাপারে ম্যালফয়কে মোকাবেলা করে ও দ্বন্দ্বযুদ্ধে অবতীর্ণ হয়। এসময় হ্যারি ম্যালফয়ের উপর হাফ-ব্লাড প্রিন্সের স্পেল "সেকটামসেম্প্রা" প্রয়োগ করে, এতে সে মারাত্মকভাবে আহত হয়। এতে হ্যারি ভীত হয় এবং যখন সে জানতে পারে ড্রেকো তার বাবা মায়ের জীবন রক্ষার জন্য ভলডেমর্টের পক্ষে কাজ করছে, তখন হ্যারি তার জন্য সমবেদনা অনুভব করে।
সর্বশেষ উপন্যাস
সপ্তম ও শেষ বই হ্যারি পটার অ্যান্ড দ্য ডেথলি হ্যালোস এ, হ্যারি, রন ও হারমায়োনি হগওয়ার্টসে ফিরে না আসার সিদ্ধান্ত নেয়। তাদের লক্ষ্য একটাই, ভলডেমর্টের অবশিষ্ট হরক্রাক্সগুলো খুঁজে বের করে ধ্বংস করা এবং তারপর ভলডেমর্টকে হত্যা করা। এসময় তারা তিনজন ভলডেমর্টের নবগঠিত শাসনামলকে উপেক্ষা করে হরক্রাক্সের খোঁজে সমগ্র দেশ ঘুরতে থাকে। এর মাধ্যমে হ্যারির অনুপম সাহসের দৃষ্টান্ত মেলে। রাউলিং এর মতে, বলার মত দৃশ্য হচ্ছে যখন হ্যারি ভলডেমর্টের ভৃত্যদের নির্যাতন ও নিয়ন্ত্রণ করার জন্য আনফরগিভেবল কার্স বা অক্ষমনীয় অভিশাপ "ক্রুসিয়াটাস" ও "ইমপেরিয়াস" কার্স এবং ষষ্ঠ বইয়ে ড্রেকো ম্যালফয়ের উপর সেকটামসেম্প্রা কার্স প্রয়োগ করে। প্রত্যেকবারই হ্যারির চরিত্রের আরেকটি বিশেষ দিক প্রকাশ করে। যদিও তিনি বলেছেন যে, "এসময় সে একটি বিশেষ পরিস্থিতিতে থাকে এবং খারাপ মানুষদের হাত থেকে ভাল মানুষকে রক্ষা করে"।
হ্যারি বুঝতে পারে যে, তার স্বনির্ভরকেন্দ্রিক মানসিকতা অনেক সময় তার শত্রুদের কাছে তাকে দুর্বল করে তোলে। পরবর্তীতে ভলডেমর্ট যখন স্নেইপকে হত্যা করে, তখন সে বুঝতে পারে যে, স্নেইপ আসলে বিশ্বাসঘাতক হত্যাকারী নয়, কিন্তু একজন ট্র্যাজিক অ্যান্টি-হিরো যার ডাম্বলডোরের প্রতি আনুগত্য ছিল। তেত্রিশতম অধ্যায় প্রিন্সের কাহিনীতে, স্নেইপের রেখে যাওয়া স্মৃতি প্রমাণ করে যে, স্নেইপ হ্যারির মা, লিলি ইভান্সকে ভালবাসত। কিন্তু স্নেইপের ভবিষ্যৎ ডেথ ইটারদের সাথে বন্ধুত্ব এবং "রক্তের বিশুদ্ধতায়" বিশ্বাসের কারণে তাদের বন্ধুত্ব শেষ হয়ে যায়। যখন ভলডেমর্ট পটারদের হত্যা করে, তখন স্নেইপ লিলির ছেলেকে রক্ষা করার প্রতিজ্ঞা করে, যদিও সে হ্যারিকে জেমস পটারের ছেলে হওয়ায় অবজ্ঞার চোখে দেখত। আরো জানা যায় যে, স্নেইপ আসলে ডাম্বলডোরকে হত্যা করে নি, বরং ডাম্বলডোরের পূর্ব পরিকল্পনাকে বাস্তবায়ন করেছে। একটি স্লো-স্প্রিডিং কার্সে ধীরে ধীরে মৃত্যুর পথে গমনকারী ডাম্বলডোর চেয়েছিলেন, ডেথ ইটারদের মধ্যে স্নেইপের অবস্থানকে সুসংহত করতে এবং ড্রেকোকে ভলডেমর্টের হাত থেকে রক্ষা করতে।